《再次韵酬中孚时新卜筑优游洞中 其五》
明代·童冀

懒从唐举问流年，且服黄精学散仙。海上何人来看日，山中有客去朝天。

碧窗夜雨琪花落，金殿晨班玉笋联。最忆蓬莱潘阁老，白云无梦到松泉。

作者简介：浙江金华人，字中州。洪武时征入书馆。与宋濂、姚广孝等相唱和。出为全州教官，官至北平教授。以罪死。有《尚絅斋集》。